مشاجرات صحابہ کرام کے متعلق سیدنا عمر بن عبد العزیز کی راۓ

مشاجرات صحابہ کے متعلق امیر المومنین سیدنا عمر بن عبد العزیز رحمه اللہ کی قابل تقلید راۓ

۔۔۔۔۔۔۔۔۔

امام یونس بن عبد الاعلی (ت:264ھ) کہتے ہیں کہ میں نے  سیدنا امام محمد بن ادریس الشافعی (ت:204ھ) کو یہ کہتے ہوئے سنا کہ:

سیدنا امیر المومنین عمر بن عبد العزیز (ت:101ھ) سے اھل صفین کے متعلق پوچھا گیا تو آپ نے جواب دیا:

"تلك دماء طهَّر الله منها يدي فلا أحِبُّ أن أخْضِب لساني بها"

(مناقب الشافعی للبیھقی، ج:1، ص:449)

"یہ وہ خون ہے کہ اللہ تعالیٰ نے میرے ہاتھوں کو اس سے پاک رکھا ہے۔ پس میں نہیں چاہتا کہ اپنی زبان کو اس (کے متعلق تبصرے کرنے) سے رنگ دوں"۔

امام بیھقی (ت:458ھ) کہتے ہیں:

"وهذا رأي حسن جميل من عمر بن عبد العزيز، رضي الله عنه، في السكوت عما لا يعنيه إذا لم يحتج إلى القول فيه"

(ایضاً)

"یہ سیدنا عمر بن عبد العزیز کی بڑی عمدہ اور قابل ستائش راۓ ہے۔ کہ جب ضرورت نہ ہو تو غیر متعلقہ موضوع میں راۓ دینے سے (انسان کو) خاموش رہنا چاہئے"۔ 

✍️ محمد انعام الله